ສາທະລະນະລັດ ອາຟຣິກາກາງ ປະກາດຍຸບ ກຸ່ມກະບົດ Seleka
ປະທານາທິບໍດີ Michel Djotodia ​ປະກາດ​ວ່າ ​ແນວ​ໂຮມ​ຂອງ​ກຸ່ມກະບົດ Seleka “ບໍ່​ມີ​ຕໍ່​ໄປ​ອີກ​ແລ້ວ​" ແຕ່ທ່ານ ກໍບໍ່ໄດ້ໃຫ້ການຊີ້ແຈງເພີ້ມເຕີມຫຍັງ.
ປະທານາທິບໍດີສາທາລະນະລັດອາຟຣິກາກາງ ກ່າວວ່າ ທ່ານ ໄດ້ສັ່ງໃຫ້ຍຸບ ກຸ່ມກະບົດ Seleka ທີ່ຊ່ອຍໃຫ້ທ່ານ ໄດ້ເຂົ້າກໍາ ອໍານາດໃນຕົ້ນປີນີ້ ປະທານາທິບໍດີ Michel Djotodia ໄດ້ປະກາດ ໃນມື້ວັນສຸກ ວານນີ້ ຢູ່ນະຄອນຫລວງ Bangui ໂດຍກ່າວວ່າ ແນວໂຮມ ຂອງກະບົດດັ່ງກ່າວ “ບໍ່ມີຕໍ່ໄປອີກແລ້ວ ” ແຕ່ທ່ານກໍບໍ່ໄດ້ໃຫ້ ລາຍລະອຽດເພີ້ມເຕີມໃດໆກ່ຽວກັບບາດກ້າວທີ່ທ່ານຈະເອົາ ເພື່ອຍຸບກຸ່ມກະບົດນີ້ ໃນເດືອນມີນາປີນີ້ ປະທານາທິບໍດີ Djotodia ໄດ້ນໍາພາແນວໂຮມກໍາ ລັງປະກອບອາວຸດ ພາຍໃຕ້ຊື່ Seleka ເພື່ອໂຄນລົ້ມປະທານາທິບໍດີ Francois Bozize ເຮັດໃຫ້ການປົກຄອງ ເປັນເວລາ 10 ປີ ຂອງຜູ້ກ່ຽວສິ້ນສຸດລົງ ຫວ່າງມໍ່ໆມານີ້ ມີການຖິ້ມໂທດໃສ່ ບັນດານັກລົບຈາກຂະບວນການ ຂອງພວກກະບົດກຸ່ມ ນີ້ ໃນການປະທະກັນກັບພວກທະຫານບ້ານທີ່ເປັນ ຄູ່ປໍລະປັກ ຕະຫລອດທັງການປຸ້ນຈີ້ ລັກລົດ ຂົ່ມຂືນ ແລະຄາດຕະກໍາ ຄວາມຮຸນແຮງໄດ້ບັງຄັບໃຫ້ຫລາຍສິບພັນຄົນຕ້ອງຫລົບໜີຈາກເຮືອນ ຊານບ້ານຊ່ອງຂອງພວກເຂົາເຈົ້າ ປະທານາທິບໍດີ Djotodia ກ່າວວ່າ ທ່ານຕ້ອງການຈະຈັດໃຫ້ມີການເລືອກຕັ້ງ ຢູ່ໃນປະເທດດັ່ງກ່າວ ພາຍໃນໄລຍະ 18 ເດືອນຕໍ່ໜ້າ ສາທາລະນະລັດອາຟຣິກາກາງ ໄດ້ປະສົບກັບການກໍ່ລັດຖະປະຫານ ແລະການກໍ່ກະ ບົດຫລາຍໆຄັ້ງ ນັບຕັ້ງແຕ່ໄດ້ຮັບເອກກະລາດຈາກ ຝຣັ່ງ ໃນປີ 1960